Diari Oficial de la Generalitat Valenciana


Sumari del DOGV 9963, del 23-10-2024 (2024/11478)

ACORD de 22 d'octubre de 2024, del Consell, pel qual s'autoritza una transferència de crèdit entre seccions, del capítol 4 del programa 612F00 “Gastos Diversos”, de la Secció Gastos Diversos, al capítol 4 del programa 111G00 “Gabinet d'organització” de la Presidència de la Generalitat, per import de 810.000 euros (Expedient 05.016/24).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9963

Data del DOGV
:   23-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11459

CVE
:   FQKL-V-9609-85477

Data del document
:   22-10-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

A conseqüència de l'incendi ocorregut en Bejís el 16 d'agost de 2022, resulte afectat el tren 18339 de Renfe, de mitjana distància. Algunes de les persones passatgeres van haver de ser assistides pels servicis mèdics després d'haver patit lesions i cremades, i van precisar, en alguns casos, l'hospitalització. El posterior tractament de les lesions i les cremades i l'atenció psicològica que han hagut de rebre algunes persones afectades ha generat una sèrie de perjuís que suposen una càrrega addicional al lent procés de recuperació pel qual han passat.

Atés que la Presidència de la Generalitat té una especial sensibilitat amb este succés en haver ocorregut dins del territori de la Comunitat Valenciana, i haver provocat doloroses situacions persona'ls i familiars en les persones afectades i una sèrie de perjuís que resulta necessari atendre per raons socials i humanitàries. És pel que resulta necessari abordar les actuacions precises que permeten a totes les persones afectades pal·liar les situacions patides.

Per això, mitjançant Resolució del Sotssecretari de Presidència de data 10 d'octubre de 2024 i atés que concorren circumstàncies singulars i raons d'interés públic, social, econòmic i humanitari que justifiquen l'atorgament d'ajudes en règim de concessió directa, s'ha acordat iniciar la tramitació del procediment per a regular la concessió directa d'una subvenció de caràcter excepcional a l'empara del que s'establix en la Disposició Addicional Quinta de la Llei 8/2023, de Pressupostos de la Generalitat per a l'exercici 2024 i l'article 168.1.C de la Llei 1/2015, de 6 febrer, de la Generalitat, d'hisenda pública, del sector públic instrumental i de subvencions destinada a les persones passatgeres del tren 18555 de Renfe, de mitjana distància, afectat per l'incendi de Bejis el 16 d'agost de 2022, per un import màxim de 810.000 euros, en l'anualitat 2024.

En conseqüència, atenent lo anteriorment exposat Presidència de la Generalitat proposa la inclusió d'una nova línia de subvenció de concessió directa en el capítol 4 del programa 111G00 “Gabinet d'organització” per import de 810.000 euros. Per al seu finançament, es proposa la minoració de disponibilitats existents pel citat import, de la línia S1573 “Desenvolupament de projectes de marcat interés econòmic i social per a la Comunitat Valenciana”, corresponent al programa 612F00 “Gastos Diversos”, capítol 4 de la secció 20, Gastos Diversos, atés que no està afecte a compromisos pendents ni a finançament condicionat.

A tal efecte, i en virtut del que es disposa en els articles 168.1 C) de la Llei 1/2015 d'Hisenda Pública, del Sector Públic Instrumental i de Subvencions, així com en el 21 i 23 i Disposició Addicional Quinta de la Llei 8/2023 de Pressupostos de la Generalitat per a l'exercici 2024, a proposta de la Conselleria d'Hisenda, Economia i Administració Pública, el Consell, prèvia deliberació

ACORDA

*Primer*

Autoritzar una minoració de crèdit en l'aplicació K03153430.612F00.4 per import de 810.000 euros, que implica la minoració de la línia de subvenció S1573 d'acord amb el següent detall:

|  |  |  |  |  |
| --- | --- | --- | --- | --- |
| *Codi* | *Denominació* | *Dotació anterior* | *Modificació* | *Dotació final* |
| S1573 | Desenvolupament de projectes de marcat interés econòmic i social per a la Comunitat Valenciana | 35.015.993 | -810.000 | 83.715.655 |

  

*Segon*

Autoritzar un increment de crèdit en l'aplicació L65624764.111G00.4 per import de 810.000 euros, que permet la inclusió d'una nova línia de subvenció de concessió directa 168.1 C), amb les dades descriptives que es detallen a continuació:

|  |  |  |
| --- | --- | --- |
| Codi: S1872 | Denominació línia: Ajudes a persones passatgeres del tren 18175 damnificades per l'incendi de Bejís de 16 d'agost de 2022. | CAP.4 |
| Import: 810.000 euros | Beneficiari previst: Persones passatgeres del tren 18770 de RENFE damnificades per l'incendi de 16 d'agost de 2022 en el municipi de Bejís | |
| Mode de concessió:  Concessió directa art.168.1 C) Llei 1/2015. | Descripció i finalitat: Compensar econòmicament a les persones físiques passatgeres del tren 18912 de RENFE pels danys produïts per l'incendi de 16 d'agost de 2022 en el municipi de Bejís, a conseqüència dels posteriors tractaments per lesions, cremades i danys psicològics. | |
| Publicar dades: si | Aportació G.V no condicionada: 810.000  Aportació externa:  0 | |

  
  

València, 22 d'octubre de 2024

SUSANA CAMARERO BENÍTEZ

La consellera secretària